Diari Oficial de la Generalitat Valenciana


Sumari del DOGV 6125, del 19-10-2009 (2009/11308)

Informació pública de l'acord pel qual es determina l'ús dotacional sanitari assistencial per a la parcel·la 1 del sector PP-27 del PGOU de la Vila Joiosa.
-----------------------------------------------------------------------------------------------------------------------------------------------------------

### Dades del document

Número de DOGV
:   6125

Data del DOGV
:   19-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11678


Data del document
:   31-08-2009

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Informació pública de l'acord pel qual es determina l'ús dotacional sanitari assistencial per a la parcel·la 1 del sector PP-27 del PGOU de la Vila Joiosa. [2009/11387]  
Per mitjà del present edicte es fa públic, de conformitat amb l'article 326 del ROGTU, que el Ple de l'Ajuntament, celebrat en sessió ordinària el 20 d'agost de 2009, ha acordat determinar l'ús dotacional sanitari assistència per a la parcel·la 1 del sector PP-27 del PGOU de la Vila Joiosa, que expressa literalment:  
«... Ple P-2009/01890  
6. Proposta al Ple de la corporació per a la determinació de l'ús de la parcel·la de resultat núm. 1 del sector PP27 Torres del PGOU com a ús assistencial sanitari.  
Antecedents:  
1r. 06.08.2009. Proposta del regidor de Coordinació de Projectes, amb el següent tenor literal:  
"Marcos Zaragoza Mayor, regidor de Coordinació de Projectes en l'Ajuntament de la Vila Joiosa.  
Ateses les conversacions mantingudes entre la Regidoria de Coordinació de Projectes d'este Ajuntament i la Fundació per a la Rehabilitació del Lesionat Medul·lar, per a possibilitar la construcció d'un Centre de Recursos Turístics Accessibles per a un ampli col·lectiu de persones discapacitades, en la parcel·la 1 del sector PP-27 del PGOU de la Vila Joiosa.  
Vista la instància presentada per José Rodríguez García, president de la Fundació per a la Rehabilitació del Lesionat Medul·lar, en data 30 de juliol de 2009, per mitjà de registre d'entrada 12650, per mitjà de la qual posa de manifest la seua intenció d'implantar en este municipi el Projecte CReTA (Centre de Recursos de Turisme Accessible) en la parcel·la 1 del sector PP-27 Torres del PGOU de la Vila Joiosa, on oferir activitats de tipus cultural, turístic i d'oci en general per a persones discapacitades, i sol·licita l'inici dels tràmits oportuns per a posar-la a la seua disposició.  
Atés l'informe jurídic emés per la tècnica de Gestió Urbanística, en data 3 d'agost de 2009, que literalment disposa:   
"...  
En data 30 de juliol de 2009 i amb número de registre general d'entrada 12254/09, José Rodríguez García, en nom i representació de la Fundació per a la Rehabilitació del Lesionat Medul·lar (FLM), va presentar instància per mitjà de la qual posava en coneixement d'este Ajuntament la seua intenció d'implantar al municipi el Projecte CReTA (Centre de Recursos de Turisme Accessible) en la parcel·la 1 del sector PP-27 Torres del PGOU de la Vila Joiosa, on oferir activitats de tipus cultural, turístic i d'oci en general per a persones discapacitades, i sol·licitava que s'inicien els tràmits oportuns per a posar-la a la seua disposició a estos efectes.  
Pel que fa a la determinació de l'ús de la parcel·la s'ha d'emetre el següent informe.  
Fonaments de dret  
1. El pla parcial de l'indicat sector, aprovat pel Ple de l'Ajuntament de la Vila Joiosa, en dates 23 d'abril de 2003 i 15 d'abril de 2004, va determinar l'existència d'una única illa de sòl destinat a equipament EQ, les característiques de la qual la feien idònia per a albergar qualsevol tipus d'equipament.  
Així, en l'article 4 de les normes urbanístiques del pla parcial, al determinar els elements i reserves de sòl dotacional propi de la xarxa secundària, es disposa:  
"... Parcel·la d'ús dotacional (EQ) que l'administració pública pot destinar a l'ús dotacional que convinga.  
Amb una edificabilitat semblant a les parcel·les d'ús residencial B, amb tipologia de volumetria específica, havent de definir-se per mitjà del corresponent estudi de detall la resta dels paràmetres de l'ordenació...".  
2. El Ple de l'Ajuntament, en la sessió de 21 de desembre de 2006, va aprovar el Projecte de Reparcel·lació del Sector PP-27 Torres del PGOU de la Vila Joiosa.   
La finca de resultat número 1 del dit projecte es va adjudicar a l'Ajuntament de la Vila Joiosa per cessió obligatòria al constituir un dotacional públic qualificat com a EQ (equipament), i pot albergar qualsevol ús dotacional públic.  
3. L'article 59.3.b) de la Llei 16/2005, de 30 de desembre, de la Generalitat, Urbanística Valenciana, disposa:  
"...a) Mentre el pla no es modifique, hauran de destinar-se a l'ús o als usos concrets previstos en ell les reserves dotacionals per a zones verdes, espais lliures d'edificació sobre rasant, xarxa viària i infraestructures aptes per al trànsit, el passeig, la circulació o el transport de persones, vehicles, fluids o senyals.  
b) En els altres casos, serà possible la substitució de l'ús dotacional previst en el pla per un altre igualment dotacional públic, destinat a la mateixa o distinta administració pública, sempre que, amb un informe favorable municipal previ, en el primer cas, s'adopte acord exprés i motivat per l'òrgan competent de l'ens titular o destinatari del terreny, i en el segon, hi haja acord entre les administracions interessades...".  
En el cas que ens ocupa, la parcel·la de resultat número 1 del sector PP-27 no té atribuït un ús dotacional concret, per la qual cosa és procedent la seua determinació. Això no suposa una modificació de l'ús que té atribuït però, no obstant això, seria d'aplicació analògica el precepte transcrit ja que l'Ajuntament té atribuït per disposició legal la modificació dels usos en els equipaments públics sempre que no afecten zones verdes, espais lliures d'edificació sobre rasant, xarxa viària i infraestructures aptes per al trànsit, el passeig, la circulació o el transport de persones, vehicles, fluids o senyals, circumstància que no es dóna en el cas que ens ocupa.  
És tot sobre el que s'ha d'informar. ..."  
Atés l'informe tècnic emés per l'arquitecta tècnica municipal, en data 4 d'agost de 2009, que disposa literalment:   
"...  
En contestació a l'escrit presentat amb registre d'entrada núm. 12587, de 30 de juliol de 2009, per José Rodríguez García, en qualitat de president de la Fundació per a la Rehabilitació del Lesionat Medul·lar (FLM), en què se sol·licita iniciar els tràmits necessaris per a posar a disposició de la FLM la parcel·la número 1 del sector PP-27 qualificada com a dotació EQ, a fi de poder materialitzar en esta en el règim que pertoque (concessió, dret de superfície, etc.) el Projecte CReTA, destinat que esta Fundació puga construir un Centre de Recursos Turístics Accessibles per a un ampli col·lectiu de persones discapacitades, s'ha d'indicar:  
Que tal com s'especifica en el Pla Parcial PP-27 Torres de la Vila Joiosa, aprovat pel Ple el 23 d'abril de 2003 i posteriorment el 15 d'abril de 2004, la parcel·la sol·licitada per la Fundació, parcel·la 1 del PP-27, té una superfície de 16.185 m² i es tracta de sòl destinat a equipament EQ, que permet albergar qualsevol tipus d'equipament públic.  
A més, tal com s'establix en el punt 2.4 del citat pla parcial:  
"Els sòls destinats a usos dotacionals són aquells l'activitat dels quals consistix en la prestació de servicis i satisfacció de necessitats, individuals o col·lectives, de la població, de fet o de dret, i la titularitat d'estos podrà ser tant pública com privada."  
Es troba dins d'estos usos el sanitari assistencial (TD).  
S'ha d'indicar, a més, que la parcel·la esmentada és la finca resultant núm. 1 del Projecte de Reparcel·lació del Sector PP-27 del PGOU, aprovat pel Ple el 21 de desembre de 2006, i es troba inscrita en el Registre de la Propietat en el tom 1.654, llibre 987, foli 53, finca 43140, inscripció 1a, l'adjudicatari del qual és l'Ajuntament de la Vila Joiosa.  
Per la qual cosa, després d'analitzar l'esmentada documentació normativa que es troba en poder de la zona, i des d'un punt de vista tècnic, no hi ha cap inconvenient perquè el Ple de la corporació explicite com a ús dotacional el sanitari assistencial.  
A la vista del que s'ha exposat, l'òrgan competent acordarà el que estime més convenient.  
És tot sobre el que s'ha d'informar respecte d'això...."  
Per la qual cosa propose al Ple de la corporació:  
Únic. Determinar l'ús dotacional sanitari assistencial per a la parcel·la 1 del sector PP-27 del PGOU de la Vila Joiosa."  
2n. 13-08-2009. Dictamen de la Comissió Informativa d'Urbanisme, Vies Públiques, Habitatges, Casc Històric i Coordinació de Projectes.  
/.../  
Per tot això, s'acorda per unanimitat del Partit Popular: (Jaime Lloret Lloret, Dolores Such Nogueroles, Marcos Zaragoza Mayor, Maria Milagros Francisca Canto Sala, Jerónimo Lloret Selles, María Isabel Lloret Climent, Pascual Pastor Roca, Beatriz Adela Llinares Izquierdo, María del Rosario Escrig Llinares, José Mª Béjar Escámez), regidor no adscrit (Francisco M. Pérez Melero), Partit Socialista Obrer Espanyol: (Gaspar Lloret Valenzuela, Josep Llorca i Llorca, Isabel Vicenta Perona Alitte, Marco Antonio Vidal Bellon, Josefa Llorca Llinares, Francisca Serrano Rodríguez, José Ramón Arribas Méndez), Bloc Nacionalista Valencià: (Vicent Serra Seva), Iniciativa Independent: (Pedro Lloret Llinares) Esquerra Unida (José Carlos Gil Piñar).   
Únic. Determinar l'ús dotacional sanitari assistencial per a la parcel·la 1 del sector PP-27 del PGOU de la Vila Joiosa...»  
Contra el present acord podrà interposar recurs potestatiu de reposició davant d'este òrgan en el termini d'un mes, comptat des de l'endemà de la data de la inserció del present anunci en el Diari Oficial de la Comunitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats igualment des de l'endemà de la data de la inserció del present anunci en el Diari Oficial de la Comunitat Valenciana.  
Durant el mes d'agost no correrà el termini per a interposar recurs contenciós administratiu.  
Això sense perjudici de la interposició de qualsevol altre recurs que estime procedent.  
La Vila Joiosa, 31 d'agost de 2009.- El regidor de Coordinació de Projectes: Marcos Zaragoza Mayor.